b'\n_START_ARTICLE_\nRabljeva freska\n_START_SECTION_\nVsebina\n_START_PARAGRAPH_\nV malem obmorskem mestu Morje skupina ljudi odkriva skupno temno preteklost in ponavlja stare napake, \xc5\xa1e iz \xc4\x8dasa inkvizicije in preganjanja \xc4\x8darovnic. Ponavljali jih bodo toliko \xc5\xbeivljenj, dokler ne dose\xc5\xbeejo ljubezni in odpu\xc5\xa1\xc4\x8danja._NEWLINE_Film je bil v \xc4\x8dasu vojne na Hrva\xc5\xa1kem posnet v vaseh Oprtalj in Motovun._NEWLINE_Film je prejel izredno slabe kritike pomembnej\xc5\xa1ih kritikov in stroke, kjer se je \xc5\xa1e posebej izpostavila Majda \xc5\xa0irca. Samo Rugelj je zapisal, da je film "\xc5\xbeanrski zmazek, en najdebilnej\xc5\xa1ih izdelkov v zgodovini slovenskega filma pa i \xc5\xa1ire", Marcel \xc5\xa0tefan\xc4\x8di\xc4\x8d ml. pa, da gre za "Dobro uro in pol predolg film o reinkarnaciji: 100 let je od prvega filma, tipi v Sloveniji pa si \xc5\xa1e vedno natikajo son\xc4\x8dna o\xc4\x8dala in mislijo, da so re\xc5\xbeiserji - bi jim prosim kdo omenil, da si morajo prej natakniti glavo."  . Kljub veliki ogla\xc5\xa1evalski kampanji, ki se je zaklju\xc4\x8dila z rde\xc4\x8do preprogo v hollywoodskem stilu pred takrat elitnim kinom Komuna, spremljalo jo je 7 kamer in o njej poro\xc4\x8dalo 29 medijev, je film v Sloveniji videlo le 3868 gledalcev. Film naj bi TV Slovenija prodala tudi v Italijo, ker naj bi pod imenom Affresco del boia dosegel kar 137.000 gledalcev._NEWLINE_Pri produkciji posebnih u\xc4\x8dinkov sta v filmu sodelovala tudi Zmago Jelin\xc4\x8di\xc4\x8d in Darko Njavro.'